యమ్నం ఖేమ్‌చంద్ సింగ్

యమ్నం ఖేమ్‌చంద్ సింగ్ భారతీయ రాజకీయ నాయకుడు. ఇతను 2026 ఫిబ్రవరి 4 నుండి మణిపూర్ ముఖ్యమంత్రిగా పనిచేస్తున్నాడు. భారతీయ జనతా పార్టీ సభ్యుడైన ఖేమ్‌చంద్, 2017 నుండి మణిపూర్ శాసనసభలో సింగ్‌జమీ నియోజకవర్గానికి ప్రాతినిధ్యం వహిస్తున్నాడు. 2022 మార్చి నుండి 2025 ఫిబ్రవరి వరకు రెండవ బీరేన్ సింగ్ మంత్రివర్గంలో క్యాబినెట్ మంత్రిగా, 2017 నుండి 2022 వరకు మణిపూర్ అసెంబ్లీ స్పీకర్‌గా పనిచేశాడు.

 రాజకీయ జీవితం 

 శాసనసభ స్పీకర్ 
2017 మణిపూర్ శాసనసభ ఎన్నికల్లో భారతీయ జనతా పార్టీ (బిజెపి) 60 మంది సభ్యుల అసెంబ్లీలో 21 సీట్లు గెలుచుకుంది. ఖేమ్‌చంద్ సింగ్‌జమీ నియోజకవర్గం నుండి విజయం సాధించాడు. బిజెపి అతిపెద్ద పార్టీ కాకపోయినా, పూర్తి మెజారిటీ లేకపోయినా, నేషనల్ పీపుల్స్ పార్టీ, నాగా పీపుల్స్ ఫ్రంట్, ఇతర చిన్న పార్టీల మద్దతుతో ప్రభుత్వాన్ని ఏర్పాటు చేసింది. అప్పుడు ఖేమ్‌చంద్ అసెంబ్లీ స్పీకర్‌గా ఎన్నికయ్యాడు.

 క్యాబినెట్ మంత్రి 
2022 మణిపూర్ శాసనసభ ఎన్నికల తర్వాత, బిజెపి 32 సీట్లు గెలుచుకుని మెజారిటీ సాధించింది. ముఖ్యమంత్రి పదవికి ఖేమ్‌చంద్ ఒక అభ్యర్థిగా ఉన్నప్పటికీ, ఎన్. బీరేన్ సింగ్ ముఖ్యమంత్రి అయ్యాడు. రెండవ బీరేన్ సింగ్ మంత్రివర్గంలో ఖేమ్‌చంద్ క్యాబినెట్ మంత్రిగా ప్రమాణ స్వీకారం చేశారు. పురపాలక పరిపాలన గృహనిర్మాణ అభివృద్ధి, గ్రామీణాభివృద్ధి పంచాయతీ రాజ్, విద్యా శాఖ బాధ్యతలు స్వీకరించాడు.

మే 2023లో 2023–2025 మణిపూర్ హింస ప్రారంభమైన తర్వాత, మణిపూర్ అసెంబ్లీని రద్దు చేసి, రాష్ట్రాన్ని రాష్ట్రపతి పాలన కింద ఉంచిన తర్వాత 2025 ఫిబ్రవరి 13న ఖేమ్‌చంద్ స్పీకర్ పదవిని కోల్పోయారు. 2023 మే 3న రెండు జాతుల మధ్య హింస చెలరేగిన తర్వాత, మొట్టమొదటి సారిగా ఒక మైతీ రాజకీయ నాయకుడిగా ఖేమ్‌చంద్ 2025 డిసెంబరులో ఉఖ్రుల్, కామ్‌జోంగ్ జిల్లాల్లోని కుకీ గ్రామాలను సందర్శించారు.

 ముఖ్యమంత్రి 
రాష్ట్రపతి పాలన ముగిసిన తర్వాత 2026 ఫిబ్రవరి 4న ఖేమ్‌చంద్ మణిపూర్ ముఖ్యమంత్రిగా బాధ్యతలు స్వీకరించారు.

 మూలాలు 

వర్గం:జీవిస్తున్న ప్రజలు
వర్గం:భారతీయ జనతా పార్టీ ముఖ్యమంత్రులు